Biblioteca „Aman” găzduiește, mâine, lansarea volumului „Scurtă istorie a poeziei contemporane din Oltenia”, autor Florian Copcea.
Evenimentul va avea loc in sala „Acad. Dinu C. Giurescu”, începând cu ora 11.00, în prezența invitaților:
- Tudor Nedelcea,
- Gela Enea,
- Constantin Pădureanu,
- Ion Munteanu.
Moderator al evenimentului este Mircea Pospai.
„Florian Copcea este ceea ce numim îndeobște un exeget, dar și un hermeneut ce se ține aproape de problematica comentată, valorificând textele literare respective într-o viziune proprie și o anumită bibliografie critică de referință. Are, în general, o voce impersonală, ca orice exeget care oficiază în instituția istoriei și criticii literare, nu dă importanță contradicțiilor, țelul său este de a pune cât mai bine în evidență conținutul textelor și importanța lor în cadrul mai general al literaturii.”